OpenLLM-France/wikimedia huggingface dataset:
# Christian Lionel Díaz

Christian Lionel Díaz (Florencio Varela, 12 de maig de 1976) és un futbolista argentí que ocupa la posició de defensa.
Comença la seua carrera amb Independiente el 1995. Eixe mateix any es proclama campió amb el seu país del Mundial Juvenil, al derrotar el Brasil per 2 a 0. Tot i aquest èxit, no va arribar a debutar amb l'absoluta.
Durant cinc anys va ser una peça important per als d'Avellaneda, fins que el 2000 dona el salt a Europa per militar a la Udinese Calcio italiana. A l'any següent hi marxa a la competició espanyola, on, entre Primera i Segona Divisió, hi juga amb cinc equips en cinc anys.
El 2005 hi retorna al seu país per militar a l'Olimpo i a Huracán. El 2007 fitxa per l'Arsenal de Sarandí, amb qui guanya la Copa Sudamericana d'eixe mateix any. Es retirà en aquest equip després de sofrir diverses lesions.

## Enllaços externs

* Fitxa del jugador Arxivat 2009-09-10 a Wayback Machine.
* Christian Díaz a BD Futbol
# Christian Lefèvre

Christian Lefèvre (19 de febrer del 1954) és un urbanista francès. Professor a l'Institut Francès d'Urbanisme de la Universitat París Est i investigador al centre LATTS (Laboratoire, Techniques, Territoires et Sociétés). Ha realitzat projectes d'estudi del govern de les regions metropolitanes per al Ministeri d'Obres Públiques francès, la ciutat de París, la Comissió Europea i diversos governs i organismes internacionals (OCDE, Nacions Unides i Banc Interamericà per al Desenvolupament, entre d'altres). Del 2002 al 2005 va copresidir la CITTA (Cities as International and Transnational actors), xarxa de recerca de la Fundació Científica Europea. És membre del comitè executiu de l'European Urban Research Association (EURA) i editor de la revista acadèmica Metropoles. És autor de nombrosos articles i llibres, entre els quals destaca Gouverner les métropoles (LGDG-Dexia, 2009).

## Referències

* ↑ «Christian Lefèvre». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Christian Lopez

Christian López (Aïn Témouchent, Algèria, el 15 de març de 1953) és un exfutbolista francès que jugava com a defensa, i que va ser internacional amb la selecció francesa de futbol, amb la qual va participar en dos mundials.

## Referències

* ↑ Christian Lopez a National-Football-Teams.com (anglès)
* ↑ Christian Lopez Fitxa i estadístiques a la FIFA
* ↑ French Football Federation profile Arxivat 2015-09-24 a Wayback Machine. (francès)
# Chrystia Freeland

Christina Alexandra "Chrystia" Freeland (Peace River, Alberta 2 d'agost de 1968) és una escriptora, periodista i política canadenca. Va ser nomenada ministra d'Afers Exteriors del Canadà el gener de 2017, en substitució de Stéphane Dion. Va treballar al Financial Times, The Globe and Mail i Thomson Reuters (on va ser la directora general i editora de notícies del consumidor), abans d'anunciar la seva intenció d'aspirar a ser candidata del Partit Liberal en les eleccions parcials per substituir Bob Rae com a diputat per Toronto Centre. Després de guanyar la candidatura liberal el 15 de setembre de 2013, va guanyar l'elecció parcial del 25 de novembre. Va ser nomenada ministra de Comerç Internacional el 4 de novembre de 2015. El 10 de gener de 2017, Freeland va ser nomenada ministra d'Afers Exteriors.
Freeland és l'autora de Sale of the Century (2000), un llibre sobre el pas de Rússia del comunisme al capitalisme i de Plutocrats: The Rise of the New Global Super-Rich and the Fall of Everyone Else (2012). Plutocrats va ser considerat un èxit de vendes per The New York Times, i va guanyar el premi Lionel Gelber i el National Business Book Award.

## Referències

* ↑ Diebel, Linda «How Chrystia Freeland became Justin Trudeau’s first star». Toronto Star, 29-11-2015 [Consulta: 17 gener 2016].
* ↑ «Toronto's 50 Most Influential People: Chrystia Freeland | Toronto Life». [Consulta: 2 desembre 2015].
* ↑ «Freeland promoted to foreign affairs, McCallum off to China in today's cabinet shuffle». CBC News [Consulta: 10 gener 2017].

## Enllaços externs

* Chrystia Freeland - Lloc web oficial
# Ásgeir Ásgeirsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Ásgeir Ásgeirsson (13 maig de 1894 - 15 de setembre de 1972) va ser el segon president de la República d'Islàndia, entre 1952 i el 1968.

## Biografia i trajectòria política

Fill de Ásgeir Eyþórsson (comerciant) i Jensína Bjørg Mathíasdóttir, va realitzar els seus estudis secundaris a Islàndia i, més endavant, Teologia a la Universitat d'Islàndia a Reykjavík, on es va graduar, amb honors, el 1915, i Filosofia a la Universitat de Copenhaguen, a Dinamarca, i a la Universitat d'Uppsala a Suècia, entre 1916 i 1917. Va donar classes al Teachers College a Reykjavík. El 1917 es va casar amb Dóra Þórhallsdóttir (23 de febrer de 1893 - 10 de setembre de 1964). Dóra era la filla d'Þórhallur Bjarnarson, bisbe d'Islàndia 1908-1916. El seu germà era Tryggvi Þórhallsson, que va ser primer ministre d'Islàndia 1927-1932.
Va ser superintendent d'Educació d'Islàndia entre 1927 i 1931 i entre 1934 i 1938. Entre 1938 i 1952 va ser director del Banc de Pesca de Reykjavík. Ásgeir va ser escollit parlamentari pel Partit Progressista en 1923, amb 29 anys. Es va convertir en Ministre d'Hisenda en 1931, i en primer ministre entre 1932 i 1934. Va abandonar el Partit Progressista el 1934, però, va ser reelegit, com a independent, mantenit tal condició durant un temps, fins que es va unir al Partit Socialdemòcrata. Es va mantenir a l'Alþingi (Parlament) fins que va ser elegit president el 1952. Des de 1938 i fins a ser elegit president, va ser el director de Útvegsbanka Íslands, un banc islandès.
Ásgeir va ser escollit com a segon president d'Islàndia en una elecció molt renyida, el 1952, havent estat cridat abans d'hora, a causa de la mort de Sveinn Björnsson, el primer president d'Islàndia. El principal oponent de Ásgeir, Bjarni Jónsson, ministre a la catedral de Reykjavík, va tenir el suport dels partits de govern a Islàndia, el Partit de la Independència i el Partit Progressista. Malgrat tot, Ásgeir va aconseguir rebre el 46,7% dels vots, enfront del 44,1% de Bjarni. El tercer candidat, Gísli Sveinsson, exdiputat pel Partit de la Independència, va aconseguir el 6,0%. Ásgeir va ser reelegit sense oposició en 1956, 1960 i 1964. Poc després del començament del seu quart període, la seva dona, Dora, va morir de leucèmia. El 1968, Ásgeir va decidir no tornar a presentar-se a la reelecció. S'esperava que el seu successor fos Gunnar Thoroddsen, però, partint com el favorit, segons les enquestes d'opinió, va perdre davant de Kristján Eldjárn, que finalment, fou escollit tercer president d'Islàndia.

## Referències

* 1 2 3 4 Jakobsson, Sverrir; Halfdanarson, Gudmundur. Historical Dictionary of Iceland. Rowman & Littlefield Publishers, 15 de febrer de 2016, p. 22. ISBN 978-1-4422-6291-1.
* 1 2 «Ásgeir Ásgeirsson, 1952-1968». Former Presidents. Office of the President of Iceland. Arxivat de l'original el 22 de juliol 2015. [Consulta: 1r agost 2016].
* ↑ «Ásgeir Ásgeirsson». Æviágrip þingmanna frá 1845. Skrifstofa Alþingis. [Consulta: 1r agost 2016].
# Ásbyrgi

El canyó Ásbyrgi es troba al nord d'Islàndia, a unes dues hores amb cotxe a l'est d'Akureyri. La depressió en forma de ferradura forma part del Parc Nacional Jökulsárglijúfur i fa aproximadament 3,5 km de longitud i 1 km de diàmetre. Per més de la meitat de la seva longitud, el canyó es divideix per la meitat per una característica formació rocosa de 25 metres d'alçada anomenada Eyjan ("l'illa"), des de la qual els excursionistes poden gaudir de vistes espectaculars.
Els costeruts vessants del canyó estan formats per penya-segats de fins a 100 metres d'altura. A sota, al canyó, els visitants poden caminar a través d'un bosc de bedolls i salzes. Entre 1947 i 1977 es van introduir algunes espècies d'arbres estrangeres com ara l'avet, el làrix i el pi. El petit llac Botnstjörn és la llar d'una gran varietat d'espècies d'aus aquàtiques.
Ásbyrgi va ser formada molt probablement per una catastròfica inundació glaciar del riu Jökulsá á Fjöllum després de l'última Edat de Gel, primer fa entre 8 i 10.000 anys enrere, i després una altra vegada fa uns 3.000 anys. El riu ha canviat el seu curs i ara es dirigeix a uns 2 km cap a l'est.
Les sagues expliquen la inusual forma del canyó de manera diferent. Anomenat l'empremta de Sleipnir, es diu que el canyó es va formar quan una de les vuit potes del cavall d'Odin, Sleipnir, va tocar terra aquí. La llegenda també explica que el canyó és la capital de les persones "ocultes" (huldufólk), que viuen a les esquerdes dels penya-segats que l'envolten.

## Referències

* ↑ «Ásbyrgi» (en anglès). Vatnajökull National Park. Arxivat de l'original el 2013-07-31. [Consulta: 3 agost 2012].
# Èpsilon del Centaure

Èpsilon del Centaure (ε Centauri) és una estrella de magnitud aparent +2,29 situada a la constel·lació de Centaure. Té el nom, poc utilitzat, de Birdun, l'origen és àrab i significa "cavall de càrrega".
Èpsilon del Centaure és una estrella blava calenta de tipus espectral B1 amb una temperatura superficial de 23.900 K. No hi ha unanimitat pel que fa a si és una estrella gegant, subgegant o de la seqüència principal. La seva lluminositat tenint en compte la radiació emesa ultraviolada és d'11.400 sols, sent el seu radi 6,25 vegades major que el del Sol. Mostra una alta velocitat de rotació de com a mínim 114 km / s, emprant menys de 2,7 dies a completar una volta. Té una massa 11 vegades major que la del Sol i la seva edat s'estima en menys de 10 milions d'anys.
Èpsilon del Centaure és una variable Beta Cephei la lluentor a penes varia dues centèsimes de magnitud entre +2,29 i +2,31 en múltiples períodes de 0,170, 0,177, 0,210 i 0,191 dies. Un estel de magnitud 13 visualment a 39 segons d'arc pot ser una companya real per la seva brillantor seria una nana taronja de tipus K6 o simplement una estrella a la mateixa línia de visió. En el cas que hi hagi una relació física entre ambdues, la separació projectada, 4500 ua, implica un període orbital d'almenys 89.000 anys.

## Referències

* ↑ «MK Spectral Types for Bright Southern OB Stars» (en anglès). Astrophysical Journal, 01-07-1969, pàg. 313–326. DOI: 10.1086/150069.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «The determination of T_eff_ of B, A and F main sequence stars from the continuum between 3200 A and 3600 A». Astronomy and Astrophysics, 1995, pàg. 553–564.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ «Epsilon Centauri - Variable Star of beta Cep type» (en anglès). SIMBAD (Centre de Dades astronòmiques d'Estrasburg). [Consulta: 3 gener 2021].
* 1 2 «Epsilon Centauri» (en anglès). Stars. Jim Kaler. [Consulta: 3 gener 2021].
# Àlex Rovira i Celma

Àlex Rovira i Celma (Barcelona, 1 de març de 1969), és un escriptor, economista, conferenciant internacional i consultor català. Ha venut prop de vuit milions de còpies dels seus diferents títols, essent alguns d'ells número 1 de vendes a Espanya i en altres països, tant en català com en altres idiomes. Així mateix, és considerat un expert en Psicologia del Lideratge a nivell mundial.
"La Bona Sort" ha estat la seva obra de no ficció de major impacte internacional, editada en 42 idiomes, amb més de tres milions de còpies venudes els primers dos anys i fou escollit premi Shimpu al millor llibre de l'any 2004 al Japó per unanimitat de crítica, públic i professionals del sector editorial.

## Obres

* La Brúixola Interior, (Empresa Activa, 2003 i 2005).
* La Bona Sort, en coautoria amb Fernando Trias de Bes (Empresa Activa, 2004).
* Els Set Poders, (2006), reeditat el 2009 per Entramat.
* El Laberint de la Felicitat, en coautoria amb Francesc Miralles i Contijoch (Ara Llibres, 2007).
* Les Paraules que Curen, (Plataforma Editorial, 2008).
* La Bona Vida, (Ara Llibres, 2008 i 2013, edició revisada).
* L'última resposta, en coautoria amb Francesc Miralles i Contijoch (Edicions 62, 2009).
* El Benefici, en coautoria amb Georges Escribano (Pòrtic, 2010).
* La Bona Crisi – Una oportunitat per reinventar-se, (Pòrtic, 2010)
* Un cor ple d'estrelles, en coautoria amb Francesc Miralles i Contijoch (Ara Llibres, 2010)
* El bosque de la sabiduría, en coautoria amb Francesc Miralles (Montena, 2011).
* El mapa del tresor, en coautoria amb Francesc Miralles (Rosa dels Vents, 2011).
* La llum d'Alexandria, en coautoria amb Francesc Miralles (Edicions 62, 2012).
* La vida que mereces, en coautoria amb Pascual Olmos (Conecta, 2013).

## Referències

* ↑ Thinkingheads.com, Álex Rovira:Economista y autor bestseller Arxivat 2010-05-13 a Wayback Machine. (castellà)
* ↑ HSM, Sobre Álex Rovira y reseña de sus libros Arxivat 2010-04-11 a Wayback Machine. (castellà)

## Enllaços externs

* Àlex Rovira i Celma - Lloc web oficial
# Cigar (grup musical)

Cigar és un grup estatunidenc de punk rock format el 1996 a Eugene i després establert a San Diego. El seu primer àlbum, Speed is Relative, va ser publicat el 1999 i produït per Fletcher Dragge, el guitarrista de Pennywise. La seva música ha aparegut en diverses recopilacions de música hardcore melòdic i en vídeos de surf i skate.
El 2014 Cigar va tocar a l'Amnesia Rockfest del Quebec al costat de bandes com Blink 182, Weezer i Alice in Chains. El 2022 va publicar The Visitor amb el segell Fat Wreck Chords.

## Discografia

* Speed is Relative (Theologian Records, 1999)
* The Visitor (Fat Wreck Chords, 2022)

## Referències

* ↑ «Toy Machine Skateboards Jump off a Building». Skateboardmusic.com. [Consulta: September 8, 2020].
* ↑ «Video: Cigar playing "Two Kevin's" at Music 4 Cancer festival - for the Love of Punk». Arxivat de l'original el March 21, 2014. [Consulta: September 24, 2014].
* ↑ «Cigar live @ Music 4 Cancer Festival 2013». Skatepunkers.net. [Consulta: September 8, 2020].
* ↑ «CIGAR : AMNESIA ROCKFEST 2014», August 14, 2014. Arxivat de l'original el August 14, 2014. [Consulta: September 8, 2020].
* ↑ «Cigar Setlist at Amnesia Rockfest 2014». Setlist.fm. [Consulta: September 8, 2020].
* ↑ «Alice In Chains, Primus, Mastodon, Cannibal Corpse, Glassjaw, Etc. Set For 2014 'Amnesia Rockfest'». Theprp.com, March 12, 2014. [Consulta: September 8, 2020].
* ↑ Bottlerocket, Screeching. «Album Review: Cigar - "The Visitor"» (en anglès americà), 09-09-2022. [Consulta: 9 juny 2023].
* ↑ «Cigar - The Visitor» (en castellà), 12-09-2022. [Consulta: 9 juny 2023].
# Àybak Izz-ad-Din

Izz-ad-Din Abu-l-Mansur Àybak al-Muaddhamí Xàraf-ad-Din Issa, més conegut senzillament com a Àybak o, per distingir-lo d'altres personatges homònims, com Àybak Izz-ad-Din, fou un mameluc d'Al-Muàddham ibn al-Àdil (governador de Damasc entre 1200 i 1218, per esdevenir després sultà de Damasc a la mort del seu pare Al-Màlik al-Àdil I el 1218).
El 1211/1212 el mameluc Àybak va rebre el feu de Salkhad al Hauran amb la seva comarca i el rang de majordom (ustadh-dar). Quan An-Nàssir Dawud va succeir al seu pare Al-Muàddham al tron de Damasc (1227), Àybak fou nomenat regent i va assolir el poder efectiu per un temps fins que l'oncle de Dawud, Al-Àixraf ibn al-Àdil, es va apoderar de Damasc (1229); llavors Àybak va conservar el seu feu al Hauran. Apareix encara el 1238/1239 amb el títol de senyor de Salkhad i Zura, però en una data indeterminada posterior va perdre la seva posició.
Va morir al Caire el 1248/1249 i fou enterrat a un mausoleu que porta el seu nom a Damasc. Fou l'autor de nombroses construccions rellevants com la fortalesa de Qalat al-Azrat, dipòsits d'aigua i edificis religiosos.
# Xavier Rull i Muruzàbal

Xavier Rull i Muruzàbal (Falset, 1972) és un filóleg català. Doctor en filologia catalana, màster en lexicografia i professor titular de la Universitat Rovira i Virgili, ha treballat a la Universitat de Lleida i la Universitat Oberta de Catalunya.
Especialitzat en lexicologia, investiga els processos de formació de nous mots en llengua catalana i els neologismes. Ha publicat articles i llibres relacionats amb la terminologia i la història de la llengua com Diccionari del vi (1999), Els estrangerismes del català (2008) i Repertori andorrà (2014). En l'àmbit literari, ha publicat la saga de novel·les d'aventures espacials Skørdåt.

## Referències

* ↑ Recull de conferències 2009 : 200 anys del neixement de Darwin i 150 de "L'origen de les especies" ; 4ts Debats de recerca : La recerca en llengua catalana i Andorra.. [Andorra]: Societat Andorrana de Ciències, 2011. ISBN 978-99920-61-10-7.
* ↑ Busquets, Jordi Pueyo. «Un professor de la Rovira i Virgili descobreix un nou tipus de morfema en català». El País, 22-06-2017. [Consulta: 8 setembre 2022].
* 1 2 Estallo, Anna. «El filòleg Xavier Rull edita en un llibre el primer estudi sobre els estrangerismes del català - 27 febrer 2009». El Punt Avui, 22-02-2009. [Consulta: 8 setembre 2022].
* ↑ Fàbrega, Jaume. «Per Sant Joan, temps de ratafia». diaridegirona.cat, 20-06-2021. [Consulta: 8 setembre 2022].
* ↑ «El filòleg Xavier Rull publica un llibre sobre el vocabulari andorrà». Nació Lleida, 23-08-2014. [Consulta: 8 setembre 2022].
* ↑ «Els joves han de superar les dificultats amb recursos propis, com la intel·ligència». Diari de Tarragona, 16-04-2022. [Consulta: 8 setembre 2022].
# Zeneu

Zeneu o Zenis (en llatí Zeneus o Zenis, en grec antic Ζηνεύς, Ζηνίς) fou un escriptor grec que va néixer a Quios.
Va escriure una obra sobre la seva illa natal, mencionada per Ateneu de Naucratis, que és l'únic autor que parla de Zeneu. Alguns erudits pensen que podria ser un error d'Ateneu i que en realitat es tractaria de Xenomedes de Quios, un historiador que també va escriure una història de l'illa.

## Referències

* ↑ Zeneus or Zenis a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1310
# Chickaloon

Chickaloon és una concentració de població designada pel cens dels Estats Units a l'estat d'Alaska. Segons el cens del 2000 tenia 213 habitants.

## Demografia

Segons el cens del 2000, Chickaloon tenia 213 habitants, 87 habitatges, i 58 famílies La densitat de població era d'1 habitant per km².
Dels 87 habitatges en un 31% hi vivien nens de menys de 18 anys, en un 58,6% hi vivien parelles casades, en un 3,4% dones solteres, i en un 33,3% no eren unitats familiars. En el 25,3% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3.
Per edats la població es repartia de la següent manera: un 25,4% tenia menys de 18 anys, un 3,3% entre 18 i 24, un 23% entre 25 i 44, un 41,8% de 45 a 60 i un 6,6% 65 anys o més.
L'edat mediana era de 44 anys. Per cada 100 dones hi havia 129 homes. Per cada 100 dones de 18 o més anys hi havia 120,8 homes.
La renda mediana per habitatge era de 49.792 $ i la renda mediana per família de 49.792 $. Els homes tenien una renda mediana de 41.827 $ mentre que les dones 36.607 $. La renda per capita de la població era de 14.755 $. Cap de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Chickaloon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Chickaloon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Yoshiharu Ueno

Yoshiharu Ueno (Prefectura de Saitama, 21 d'abril de 1973) és un futbolista japonès que disputà un partit amb la selecció japonesa.

## Enllaços externs

* National Football Teams
* Japan National Football Team Database
# Cinnycerthia

Cinnycerthia és un gènere d'ocells de la família dels troglodítids (Troglodytidae) que habita el sotabosc de muntanya dels Andes. Aquests reietons mesuren 14-16,5 cm de llarg i tenen un bec petit i un plomatge gens cridaner, amb barres fosques a les ales i la cua. El nom del gènere és la combinació de Cinnyris, un gènere de suimangues i Certhia, un gènere de raspinells.

## Taxonomia

Segons la Classificació del Congrés Ornitològic Internacional (versió 3.5, 2013) aquest gènere està format per quatre espècies:
* Cinnycerthia unirufa - cargolet rogenc.
* Cinnycerthia olivascens - cargolet de Sharpe.
* Cinnycerthia peruana - cargolet del Perú.
* Cinnycerthia fulva - cargolet lleonat.

## Referències

* ↑ Robert S. Ridgely i Guy Tudor (1994) The Birds of South America, volum 2: the Suboscine Passerines, University of Texas Press.
* ↑ James obling (2010) Helm Dictionary of Scientific Bird Names, 2nd ed., Christopher Helm, London.
# Clayton Anderson

Clayton Conrad Anderson (nascut el 23 de febrer de 1959 a Omaha, Nebraska) és un astronauta de la NASA. Va volar en el STS-117, va substituir Sunita Williams el 10 de juny de 2007 com a membre de la tripulació de l'Expedició 15 de l'ISS.

## Referències

* ↑ NASA «International Space Station Expedition 15». NASA [Consulta: 13 agost 2007]. Arxivat 2012-05-04 a Wayback Machine.

## Enllaços externs

* Clayton Anderson biography at NASA
* Spacefacts biography of Clayton Anderson
* ISS Training Journals: Clayton Anderson Arxivat 2020-09-29 a Wayback Machine.
* ISS In-Flight Journals: Clayton Anderson Arxivat 2020-08-04 a Wayback Machine.
# Clayton Bennett

Clayton "Clay" Ike Bennett (nascut el 1959) és un home de negocis estatunidenc, president del consell d'administració de Professional Basketball Club LLC, el grup empresarial propietari dels Oklahoma City Thunder, una franquícia de l'NBA que era anteriorment els Seattle SuperSonics. Bennett també és el president del consell d'administració de la companyia Dorchester Capital Corporation, amb seu a Oklahoma City.

## Referències

* 1 2 Unwanted attention: The man who will take over the SuperSonics franchise reluctantly puts himself in the spotlight (en anglès). The News Tribune.

## Enllaços externs

* Where the Thunder Comes Dribbling Down the Plain, New York Times, 25 d'octubre de 2008
* Sonics Death Watch Vol. I, The Stranger, 16 de gener de 2008
# Zeynel Abidin

Zeynel Abidin o Zeynel Abidin Cümbüş(Üsküp, Imperi Otomà, 1881 - Istanbul, 1947) fou un lutier turc i l'inventor del cümbüş, un cordòfon, l'any 1929. El nom del nou instrument fou donat per Mustafa Kemal Atatürk, el 14 de gener de 1930. Quan es legislà la "llei de cognoms" a Turquia l'any 1934, Zeynel Abidin acceptà que el nom del seu invent vingués donat pel del seu cognom. Els nets de Zeynel Abidin Cümbüş tenen una companiya amb el nom de "Cümbüş Müzik", a Istanbul, que produeix i exporta cümbüş i altres instruments musicals a tot el món.

## Notes

* ↑ Abans de 1934 els turcs no tenien cognom fins que s'aprovà la "llei de cognoms", legislada per la Gran Assemblea Nacional de Turquia. Aleshores Zeynel Abidin va rebre Cümbüş com el seu cognom.

## Referències

* ↑ Pars Tuğlacı. Çağdaş Türkiye. Cem Yayınevi, 1987.
* ↑ YEDİG, Derleyen: Serhan. «Zeynel Abidin’in cümbüşü Pink Floyd’un ses yelpazesinde» (en turc), 01-04-2006. [Consulta: 2 octubre 2024].
* ↑ BERBEROĞLU, Enis. «Adını Atatürk’ten alan aile ve çalgı: Cümbüş» (en turc), 03-10-2003. [Consulta: 2 octubre 2024].
* ↑ «SON DAKİKA Haberleri - En Son Flaş Haberler, Bugünün SonDakika Haberleri Milliyet'te» (en turc). [Consulta: 2 octubre 2024].